ŠILUTĖS RSJONO SAVIVALDYBĖS ADMINISTRACIJOS
SOCIALINĖS PARAMOS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL IŠLAIDŲ MAITINIMUI, MEDIKAMENTAMS, PATALYNEI IR APRANGAI 2024 METŲ FINANSINIŲ NORMATYVŲ NUSTATYMO ŠILUTĖS RAJONO SAVIVALDYBĖS SOCIALINIŲ PASLAUGŲ ĮSTAIGOSE“ PROJEKTO

2023 m. gruodžio 4 d.
Šilutė

	1. Parengto projekto tikslai ir uždaviniai.

	Atsižvelgiant į vartojimo prekių ir paslaugų kainų pokyčius, patvirtinti išlaidų maitinimui, medikamentams, patalynei ir aprangai finansinius normatyvus 2024 metams Šilutės rajono savivaldybės socialinių paslaugų įstaigose: Šilutės socialinės globos namuose, Šilutės socialinių paslaugų centre, Vaiko gerovės ir globos centro Bendruomeniniuose vaikų globos namuose ir Vaikų dienos centre. 

	2. Kaip šiuo metu yra sureguliuoti projekte aptarti klausimai.

	 Šiuo metu galioja išlaidų maitinimui, medikamentams, patalynei ir aprangai 2023 metų finansiniai normatyvai Šilutės rajono savivaldybės socialinių paslaugų įstaigose, patvirtinti Šilutės rajono savivaldybės tarybos 2022 m. gruodžio 22 d. sprendimu Nr. T1-1170 „Dėl išlaidų maitinimui, medikamentams patalynei ir aprangai 2023 metų finansinių normatyvų nustatymo Šilutės rajono savivaldybės socialinių paslaugų įstaigose“.  
Socialinės paramos skyriuje gautas 2023 m. lapkričio 24 d. Šilutės socialinių paslaugų centro raštas Nr. S-1871 „Dėl maitinimo išlaidų finansinio normatyvo 2024 metams patvirtinimo“, 2023 m. lapkričio 27 d. Šilutės socialinės globos namų raštas Nr. V5-257 „Dėl finansinių normatyvų 2024 metams“, 2023 m. lapkričio 27 d. Vaiko gerovės ir globos centro raštu Nr. VGGC-519 (3.4. E) „Dėl normatyvų patvirtinimo“ dėl socialinių paslaugų įstaigų maitinimo, medikamentų, patalynės ir aprangos 2024 metų normatyvų keitimo ir patvirtinimo.


	3. Kokių pozityvių rezultatų laukiama.

	Patvirtinus išlaidų maitinimui, medikamentams, patalynei ir aprangai normatyvus bus vykdomi Socialinių paslaugų lėšų apskaičiavimo metodikos reikalavimai, kadangi tai yra socialinių paslaugų kainų kintamosios dalys, turinčios įtakos socialinės globos kainų dydžio nustatymui. Įstaigoms skirtos lėšos bus racionaliai paskirstytos ir tikslingai panaudotos.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	 Neigiamų pasekmių nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto rengėjo nuomone, projekto antikorupcinis vertinimas nereikalingas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Šilutės socialinės globos namų, Šilutės socialinių paslaugų centro ir Vaiko gerovės ir globos centro pateikti finansiniai normatyvų skaičiavimai parengti vadovaujantis Lietuvos Respublikos Vyriausybės 2006 m. spalio 10 d. nutarimu Nr. 978 patvirtinta Socialinių paslaugų finansavimo ir lėšų apskaičiavimo metodika (priedas 1, priedas 2, priedas 3).

	8. Projekto autorius ar autorių grupė.

	Projektą rengė Socialinės paramos skyriaus vyriausioji specialistė Vida Rimkutė. Projektas buvo aptartas su Socialinės paramos skyriaus specialistais bei dokumentus pateikusiais socialinių paslaugų įstaigų vadovais ir buhalteriais.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Globos paslaugos, finansiniai normatyvai.

	10. Kiti, autorių nuomone, reikalingi pagrindimai ir paaiškinimai.
Lietuvos Respublikos Vyriausybės 2006 m. spalio 10 d. nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ 28 punktas reglamentuoja,  kad maitinimo išlaidos apskaičiuojamos taikant sveikatos apsaugos ministro tvirtinamas rekomenduojamas maisto produktų paros normas socialinę globą gaunantiems asmenims, atitinkančias rekomenduojamas paros maistinių medžiagų ir energijos normas, tvirtinamas sveikatos apsaugos ministro. Maitinimo išlaidų, išlaidų medikamentams, patalynei ir aprangai finansiniai normatyvai kasmet perskaičiuojami atsižvelgiant į Lietuvos statistikos departamento skelbiamą informaciją apie vartojimo prekių ir paslaugų kainų pokyčius, taip pat atsižvelgiama ir per praėjusį laikotarpį įstaigų patirtas finansines išlaidas dujoms, elektrai, degalams, šilumos energijos kainas.
Išlaidų maitinimui, medikamentams, patalynei ir aprangai finansinių normatyvų 2023–2024 metų palyginimas: 
	Socialinių paslaugų įstaiga
	Išlaidų normatyvai
	2023 m. normatyvas
	2024 m. siūlomas normatyvas
	Pokytis

	Šilutės socialinės globos namai
	Maitinimo išlaidų finansinis normatyvas
	5,50 Eur per parą
	5,50 Eur per parą
	0

	
	Medikamentų, slaugos ir asmens higienos priemonių išlaidų normatyvas
	4,00 Eur per parą
	4,00 Eur per parą
	0

	
	Išlaidų patalynei normatyvas
	65,00 Eur per metus
	65,00 Eur per metus
	0

	
	Išlaidos aprangai normatyvas
	43,00 Eur per metus
	43,00 Eur per metus
	0

	Vaiko gerovės ir globos centras
	Maitinimo išlaidų finansinis normatyvas Bendruomeniniuose vaikų globos namuose
	5,60 Eur per parą
	6,00 Eur per parą
	+ 0.40 Eur

	
	Maitinimo išlaidų finansinis normatyvas vaiko dienos centre
	-
	2,00 Eur per dieną
	-

	
	Medikamentų ir slaugos priemonių išlaidų normatyvas
	0,30 Eur per parą
	0,35 Eur per parą
	+ 0.05 Eur

	
	Išlaidų patalynei normatyvas
	12,00 Eur per metus
	25,00 Eur per metus
	+ 13,00 Eur

	
	Išlaidos aprangai normatyvas
	324,00 Eur per metus
	375,00 Eur per metus
	+ 51,00 Eur

	Šilutės socialinių paslaugų centras
	Maitinimo išlaidų finansinis normatyvas
	4,00 Eur per dieną
	4,00 Eur per dieną
	0




	




Vyriausioji specialistė				                            Vida Rimkutė

